《吾乡有李明府其伯子襟怀夐然世表甘早知敬慕》
宋代·陈藻

庙食於莆李长者，变海为田散郊野。
福宜孙子百千年，家甲三山总文雁。
西需一位京朝郎，官虽示显善声场。
伯曰孝纯遵义方，潘安容貌心蒙庄。
幼小抠趋父执时，挂口何曾闻是非。
到了交游如一日，肯学世情随盛衰。
我头半白言稍传，晚出要教识前贤。
睽远莫能修世契，拟将下笔无由缘。
喜今有便归乡多，吾倒春中偏饮和。
老去旧怀因称叙，吉人与就幸如何。
满眼各为君父子，谁忧平地起风波。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。